Author: lehotskym
Last saved by: agenda0
Company: GS MOSR

P R E D K L A D A C I A   S P R Á V A

Posilnený rezortný krízový štáb sa na svojom zasadnutí zaoberal informáciou o prí-tomnosti plutónia v munícii s ochudobneným uránom, použitej počas leteckých úderov síl NATO na ciele v Juhoslávii v roku 1999, v rokoch 1994 a 1995 v Bosne a Hercegovine a počas vojny v Perzskom zálive v roku 1991. Spojené štáty americké oznámili, že prí-tomnosť izotopov plutónia, ktoré sa nachádzajú v munícii s ochudobneným uránom, je spôsobená tým, že prevažná časť ochudobneného uránu pochádza najmä z recyklovaného jadrového paliva. Napriek negatívnym ohlasom niektorých štátov spojeným s odsúdením Severoatlantickej aliancie (nemecký minister obrany, najvyšší predstavitelia Švajčiarskej konfederácie) sú Spojené štáty americké rozhodnuté aj naďalej v budúcnosti takúto muníciu používať, čo potvrdil vo svojom vyhlásení aj vrchný veliteľ spojeneckých síl NATO v Európe Joseph  RALSTON.
	Vzhľadom na uvedené skutočnosti, predovšetkým na vysokú toxicitu izotopov plu-tónia,  považuje  posilnený rezortný  krízový štáb za nutné zaoberať sa týmto problémom i na-
ďalej.
	Posilnený rezortný krízový štáb sa zaoberal aj obsahom článku VETERÁN ZO ZÁ-LIVU uverejnenom v týždenníku MOMENT č.11/2001 o údajných zdravotných problémoch účastníkov vojny v Perzskom zálive. Prijal opatrenia na prešetrenie údajov, ktoré sú v článku uvedené. 

Na záver zasadnutia boli uložené tieto úlohy:

1.	v reakcii na článok VETERÁN ZO ZÁLIVU nadviazať kontakt s p. Petrom ŽELINSKÝM,
ponúknuť mu možnosť  odborného lekárskeho vyšetrenia; v prípade zistenia ďalších  osôb zvoliť rovnaký postup,
2.	predložiť obsah a účinnosť vykonaných lekárskych vyšetrení účastníkov misií na Balkáne  s dôrazom na zistenie plutónia v ľudskom tele.